Public procurement notice: Contract Notice
Published: 2022-11-30
Buyer: KSS Verkko Oy
Country: FI
Contract type: Services
Procedure: Open procedure
CPV classification: 65300000: Electricity distribution and related services
Estimated value: 850000 EUR
Submission deadline: 2022-12-30
Award criteria: The most economic tender

Technical requirements: Hankinta jaetaan kolmeen osakokonaisuuteen siten, että ensimmäinen osakokonaisuus on suur- ja keskijännitejohtojen pohjanraivaus, pienjännitejohtojen raivaus, reunapuiden oksiminen ja kaato, raivausrisujen kerääminen ja kuljettaminen, muut raivaus- ja tarkastustyöt sekä sähkönjakeluverkkojen läheisyydessä annettava puunkaatoapu.
Toinen osakokonaisuus on puunkaatoaputilausten vastaanottopalvelu ja kolmas osakokonaisuus on helikopterisahaukset
Ensimmäiseen osakokonaisuuteen tarjoavien Tarjoajien on osallistuttava Tilaajan pyytäessä varallaoloon, jonka tarkoituksena valmistautua raivaamaan kaatuneita tai kallistuneita puita johtojen läheisyydessä myrskyn aikana tai myrskyn jälkeen.
Pohjan raivauksella tarkoitetaan johtoalueen pohjan raivausta siten, että johtoalueella voi raivauksen jälkeen liikkua moottorikelkalla, mönkijällä tai jalan. Tämä edellyttää, että raivauksen jälkeen johtoalueella ei ole yli 10 cm korkeita kantoja ja että kantojen leikkauspinta on suora. Pohjan raivaus tehdään joko raivaussahoilla tai vaihtoehtoisesti koneellisesti. Pohjan raivauksen yhteydessä poistetaan yksittäiset johtokadun ulkopuolella kasvavat puut, joiden riski kaatua johdon päälle on merkittävä.
Reunapuiden oksimisella tarkoitetaan johtoalueen reunalla kasvavien puiden oksien katkaisemista siten, että oksat eivät ulotu johtoalueelle. Oksinta on tehtävä niin, ettei kasvavia puita tarpeettomasti vaurioiteta.
Johtoalueen leveys vaihtelee johtotyypin mukaan. Tarjouspyynnön liitteistä käyvät ilmi johtokadun leveysvaatimukset eri johtotyypeille.
Raivausrisujen keräämisellä ja kuljettamisella keräyspisteeseen tarkoitetaan oksien yms. raivausjätteen viemistä ennalta sovittuun paikkaan.
Jos Tarjoajalla on käytettävissään työkalustoa, jota Tilaaja voi käyttää myös muissa kuin tässä tarjouspyynnössä mainituissa töissä, Tarjoaja voi tarjota työkalustoa Tilaajaan käyttöön yksilöimällä työkaluston yksikköhintaluettelossa ja määrittämällä työkalustolle yksikköhinnan. Tarjoaja voi valita käytettävän yksikön yksikköhinnalle.
Raivaustöiden tilaus tapahtuu sähköisillä työmääräyksillä. Tarjoaja kuittaa päivittäin tehdyt raivaustyöt Tilaajan tietojärjestelmään. Tilaaja antaa tarvittavat käyttöoikeudet ja perehdytyksen käytettäviin tietojärjestelmiin.
Puunkaatoapupalveluun sisältyy Tilaajan asiakkaille annettava neuvonta ja puunkaatoapu tapauksissa, joissa puun kaataminen voi aiheuttaa jännitteisen sähkönjakeluverkon vuoksi vaaraa puun kaatajalle tai jossa puun kaataminen voi vaurioittaa sähköverkkoa. Keskijännitejohtojen läheisyydessä olevien puiden kaatoneuvonta ja avustus tapahtuu aina paikan päällä. Palveluun sisältyy ohjeistus puun turvalliseen kaatoon. Puun kaataminen ei sisälly neuvontapalveluun. Pienjännitejohtojen läheisyydessä olevien puiden kaato-ohjeet sekä ohjeet sähköturvallisuuden varmistamisesta annetaan puhelimitse ja samalla annetaan kaatolupa asiakkaan hankkimalle ammattitaitoiselle metsurille. Mikäli puhelinneuvonta ei riitä, voidaan puunkaatoneuvontaa antaa paikan päällä.
Puunkaatoapupalveluun ei sisälly itse puun kaataminen, pois lukien sellaiset erityistilanteet, joissa puun kaatuminen uhkaa ainoastaan Tilaajan sähkönjakeluverkkoa. Näissä tilanteissa puunkaato on Tilaajan asiakkaalle maksutonta.
Tarjoajan on kyettävä toimittamaan puhelimitse annettavaa puunkaatoneuvontaa kahden arkipäivän kuluessa asiakkaan tekemästä tilauksesta sekä paikan päällä annettavaa kaatoneuvontaa ja/tai kaadon avustusta vähintään kymmenen arkipäivän kuluessa tilauksesta.  Tarjoajaa pyydetään selvittämään, miten Tarjoaja kykenee vastaamaan palvelutarpeeseen tarjoamallaan toimitusajalla.
Tilaaja tekee päätöksen raivauspalveluiden tilaamisesta optiokauden aikana 30.9.2024 mennessä. Tilaajalla ei ole velvollisuutta käyttää optiota eli tilata palveluja optiokauden aikana.
Puunkaatoaputilausten vastaanotto sisältää puhelimitse saapuvien puunkaatoaputilausten  vastaanottamisen ja kirjaamisen Tilaajan tietojärjestelmään.
Puunkaatoaputilausten puheluiden vastaanottopalvelun on oltava Tilaajan asiakkaiden saatavissa arkisin klo 8-16 välisenä aikana. Tilaukset on kirjattava samassa yhteydessä Tilaajan tietojärjestelmään


Award value: 850000